Ազգային անվտանգության ծառայության տնօրեն Արթուր Վանեցյանը չի խրատվել, շարունակում է մոտավոր հայտարարություններ անել, որոնք հետո գլխացավ են դառնում հենց իր համար։ Նա անդրադառնալով իր եւ Հատուկ քննչական ծառայության պետ Սասուն Խաչատրյանին գաղտնալսելու դեպքին, հայտարարել է, որ «պատվիրատուն Հայաստանից է», հանրության շրջանում «լայն ճանաչում ունի», «ԱԱԾ-ի հետ որևէ կապ չունի»։Թե երբ քրեական հետապնդում կսկվի այդ անձի նկատմամբ, Վանեցյանը դեռ չգիտի։ «Պատվիրատուն մեկն է, բայց այդ պատվիրատուի մասնակցությունը փաստաթղթավորելը և հիմնավորելը շատ բարդ է, շատ-շատ բարդ, որը, ցավոք սրտի, այս փուլում չի լինում», – ասում է ԱԱԾ տնօրենը։